cyanic-selkie/wikianc huggingface dataset:
দেবপ্রতিম পুরকায়স্থ
ভূমিকা এবং দায়িত্ব
তিনি 'কেস ফোলিও - আইইউপি জার্নাল অফ ম্যানেজমেন্ট কেস স্টাডিজ' এর পরামর্শক সম্পাদকও, উত্তর আমেরিকার কেস রিসার্চ অ্যাসোসিয়েশন (NACRA) দ্বারা প্রকাশিত 'কেস রিসার্চ জার্নাল' এর সম্পাদকীয় বোর্ডের সদস্য। তিনি ‘দি কেস জার্নাল’, দ্য কেস অ্যাসোসিয়েশনের দাপ্তরিক জার্নাল (Emerald গ্রুপ দ্বারা প্রকাশিত) এবং দ্য কেস সেন্টার দ্বারা প্রকাশিত ‘কেস ফোকাস’ এর সম্পাদকীয় উপদেষ্টা বোর্ডের সদস্য।
পুরস্কার এবং স্বীকৃতি
পুরকায়স্থ দ্য কেস সেন্টারের এক্সিকিউটিভ কমিটি থেকে ২০১৫ সালে ‘কেস পদ্ধতিতে অসামান্য অবদান’ পুরস্কার সহ বেশ কয়েকটি কেস পদ্ধতি পুরস্কার এবং প্রশংসা জিতেছেন। তিনি সর্বকনিষ্ঠ এবং এই সময়ের মধ্যে মাত্র আটজন অধ্যাপকের মধ্যে একজন যিনি এই আজীবন কৃতিত্বের পুরস্কার জিতেছেন । এটিই প্রথমবারের মতো ভারতের কোনও অনুষদের সদস্য এই সম্মানজনক পুরস্কার জিতেছিলেন তিনি এই আমেরিকা ও ইউরোপের বাইরের প্রথম শিক্ষকও ছিলেন যিনি এই পুরস্কারটি পেয়েছিলেন এবং দ্য কেস সেন্টারের সর্বকালের শীর্ষ লেখকদের তালিকায় স্থান পেয়েছিলেন (২০১৪ সালে প্রকাশিত, গত ৪০ বছর ব্যাপিত)।
পুরকায়স্থের অন্যান্য পুরস্কারগুলি হল নিম্নলিখিত সংস্থা থেকে: একাডেমি অফ ম্যানেজমেন্ট , এমবিএ'র সমিতি (Association of MBA, যুক্তরাজ্য) , ইএফএমডি (EFMD)    , সিইএমএন (CEEMAN) , উত্তর আমেরিকা কেস রিসার্চ অ্যাসোসিয়েশন  , ওকোস ইন্টারন্যাশনাল (সুইজর্লণ্ড) , দ্য কেস সেন্টার    , জন মলসন স্কুল অফ বিজনেস  (কনকর্ডিয়া বিশ্ববিদ্যালয়)  , চীন ইউরোপ আন্তর্জাতিক ব্যবসা স্কুল (CEIBS)  , এএসই বিজনেস স্কুল (পর্তুগাল) , সিরাকিউজ বিশ্ববিদ্যালয় , ইত্যাদি।
চিত্রশিল্পী সিদ্ধার্থ ঘোষের সাথে গ্রাফিক নভেল ফর্ম্যাটে তিনটি কেস তৈরি করেছেন পুরকায়স্থ । সিদ্ধার্থ ঘোষের দ্বারা চিত্রিত 'টারবুলেন্স অন দ্য টারম্যাক' এর জন্য পুরকায়স্থ দ্য কেস সেন্টার থেকে ২০১৯ সালের 'আউটস্ট্যান্ডিং কমপ্যাক্ট কেস' পুরস্কার জিতেছিলেন ।
মার্চ ২০১৮ সালে, পুরকায়স্থকে ক্যারিয়ার 360 এর "অনুষদ গবেষণা পুরস্কার" -র শৃঙ্খলা জুড়ে ভারতের শীর্ষশিক্ষকদের মধ্যে গণ্য করা হয়েছিল, যা ভারত সরকারের তৎকালীন মানবসম্পদ বিকাশ মন্ত্রী প্রকাশ জাভাদেকার উপস্থাপন করেছিলেন।
আব্দুস সাত্তার চৌধুরী
আব্দুস সাত্তার চৌধুরী বাংলাদেশের দিনাজপুর জেলার রাজনীতিবিদ ও দিনাজপুর-৬ আসনের সাবেক সংসদ সদস্য।
প্রাথমিক জীবন
আব্দুস সাত্তার চৌধুরী দিনাজপুর জেলায় জন্মগ্রহণ করেন।
রাজনৈতিক জীবন
আব্দুস সাত্তার চৌধুরী ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে দিনাজপুর-৬ আসন থেকে সংসদ সদস্য নির্বাচিত হয়েছিলেন।
ক্যাপ্টেন আমেরিকা: সিভিল ওয়ার
ক্যাপ্টেন আমেরিকা: সিভিল ওয়ার (Captain America: Civil War) হচ্ছে ২০১৬ সালে মুক্তিপ্রাপ্ত মার্ভেল কমিকস চরিত্রের ক্যাপ্টেন আমেরিকা সমন্বিত একটি আমেরিকান অ্যাকশনধর্মী সুপারহিরো চলচ্চিত্র। এটি মার্ভেল স্টুডিও দ্বারা প্রযোজিত এবং ওয়াল্ট ডিজনি স্টুডিওর মোশন পিকচার্স দ্বারা আবণ্টিত হয়। চলচিত্রটি ২০১১ সালের দ্য অ্যাভেঞ্জার্স চলচ্চিত্রের সিক্যুয়াল এবং মার্ভেল সিনেমাটিক ইউনিভার্সের ত্রয়োদশতম চলচ্চিত্র। এর চিত্রনাট্য রচনা ও পরিচালনা করেছেন রুশো ব্রাদার্স।
কাহিনী
চলচ্চিত্রটির প্রথম অংশে একটি দৃশ্যপট রয়েছে যেখানে দেখা যায় হিউম্যান রিসোর্স এর একজন মহিলা তার নিজের ছেলের মৃত্যুর জন্য দায়ী করছেন টনি স্টার্ক (এজ অব আল্ট্রনে সোকোভিয়ার যুদ্ধে জীবন হারিয়েছিল তার ছেলেটি)। সেই জন্যই এক প্রকারের পাপাচরণবোধ দেখা যায় টনির দৃষ্টিভঙ্গিতে। এছাড়াও তার আভ্যন্তরীণ যে একধরনের অপরাধবোধ সৃষ্টি হচ্ছে সেটা পূর্বের দুই চলচ্চিত্রেও (আয়রন ম্যান ৩ এবং এজ অফ আল্ট্রন) উন্মোচন হয়েছিল। এবং তিনি মনে করেন যে তারা হয়তো মাঝে মধ্যে আইনের আদর্শের বাইরে চলে যাচ্ছে। এইজন্য অ্যাভেঞ্জার্সদের নিয়মের মধ্যে আসা প্রয়োজন। এর জন্যে তিনি চুক্তির সমর্থনে। আর ইউ.এন চাচ্ছে অবশিষ্ট এবং তার সঙ্গীদের গ্রেফতার করার জন্য এবং তিনি সেটিই করবেন। এদিকে ক্যাপ্টেন আমেরিকা চুক্তির সম্পূর্ণ বিপক্ষে। ওয়ান্ডাকে বলা তার সেই বার্তা থেকেই অনেককিছু সমাধান হয়ে যায় ব্যপারটি। “আমাদের পেশা হল মানুষের প্রান বাঁচানো। কিন্তু সবসময় সকলকে বাঁচানো সাধ্যগত হয়না”। এবং ক্যাপ্টেন আমেরিকার অনুযায়ী “চুক্তিতে স্বাক্ষর করা উদ্দেশ্য হচ্ছে ইউ.এন'দের কাছে আমাদের ক্ষমতা আত্মসমর্পণ করা। হয়তো ক্যাপ্টেনের দলকে এমন কোথায় যেতে বলবে যেখানে আমাদের যাওয়া সঠিক হবে না অথবা আমাদের এমন কোনো জায়গায় যাওয়া প্রয়োজন সেখানে তারা আমাদের যেতে দিতে চাইবেনা।” তাই ক্যাপ্টেন আমেরিকার মতে তারা হয়তো নির্ভুল নয় কিন্তু তাদের জন্য মুক্তভাবেই থাকাটাই সবচেইয়ে বেশি বিপদমুক্ত। পরবর্তীতে ভিয়েনার ইউ.এন কনফারেন্সে যেই বোমা বিস্ফোরণ হয়েছিল তার জন্যে দায়ী মনে করা অবশিষ্ট বার্নসকে যখন গ্রেফাতারের নির্দেশ দেয়া হয় তখন বাকি নিজেও প্রথমে তার বিরুদ্ধে ছিলেন না, বরং তিনি নিজেই গিয়েছিল বাকিকে গ্রেফতার করতে। সে মনে করেন যে বাকিকে গ্রেফতারের জন্য তিনিই একমাত্র উপযুক্ত ব্যক্তি।
সোকোভিয়া চুক্তি নিয়ে বোধহয় তাদের বিরোধিতা চলতে থাকতো, অথবা বিতর্কের এক সময় রজার্স অবসরের সিদ্ধান্ত নিবে কিংবা হয়তো এক পর্যায়ে চুক্তিতে স্বাক্ষর করতে রাজি হতো। অবশ্য বাকিকে গ্রেফতার করার পরে যখন ডঃ থিও ব্রোসার্ডের রুপে হেলমুট জিমো বাকির উইন্টার সৈনিক প্রক্রিয়া সক্রিয় করে তাকে উন্মুক্ত করে দেয়। বাকি পালিয়ে যেতে চেষ্টা করে। তখন এক সময় মারামারির হয়, মারামারির একপর্যায়ে ক্যাপ্টেন বাকিকে ঐখান থেকে অজ্ঞাত এক জায়গাযতে নিয়ে যায়। সেখানে বাকি ক্যাপ্টেনকে বলে যে সে ক্যাপকে চিনতে পেরেছে এবং তার মত আরো পাঁচজন উইন্টার সৈনিক রয়েছে আর জিমো তাদের অবস্থান জানতে পারায় এতোকিছু করেছে। ঠিক সময়ে বাঁধা না দিলে জিমো তাদেরকে সক্রিয় করে দিবে এবং যার পরিণতি হবে খুব ভয়ংকর। ক্যাপ্টেন প্রথমে টনিকে ডাকার কথা ভাবলে চুক্তির কারণে টনি কতটুকূ সাহায্য করতে সক্ষম হবে এই চিন্তা করে তিনি আর টনিকে কিছু বলেননি। তারপর ফ্যালকনের সাহায্যে একটি দল গঠন করে জিমোকে আটকানোর জন্যে। বাকি যখন স্বীকার করেন যে তিনি আর কখনো খুনাখুনি করবেনা, জিমোর পরিকল্পনা বিস্তারিত খুলে বলায় ক্যাপ্টেন তাকে বিশ্বাস করে এবং বুঝতে পারে জিমো তাকে আবারো ব্রেইনওয়াস করানোতে এই পরিনাম ঘটেছে। তাই জিমোর পরিকল্পনা তুলে ধরতে এবং ভিয়েনার বিস্ফোরণের বিষয়বস্তু বাকির সত্যতা প্রমাণ করতে ক্যাপ্টেন বাকিকে সাহায্য করতে শুরু করে।
সিরগোড়া
সিরগোড়া (Sirgora) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সিরগোড়া শহরের জনসংখ্যা হল ৮৪৮৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সিরগোড়া এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ইউরোনিউজ
ইউরোনিউজ (Euronews) হলো একটি ইউরোপীয় টেলিভিশন সংবাদ নেটওয়ার্ক, যার সদর দপ্তর ফ্রান্সের লিওঁতে অবস্থিত। নেটওয়ার্কটি পহেলা জানুয়ারি ১৯৯৩ সালে সম্প্রচার শুরু করে। এটি ইউরোপীয় দৃষ্টিকোণ থেকে বিশ্বের সংবাদ সম্প্রচার করে।
এটি বিশ্বের বেশিরভাগ অংশে টেলিভিশন,ওয়েবসাইট, ইউটিউবসহ বিভিন্ন মাধ্যমে সম্প্রচারিত হয়।
ইতিহাস
১৯৯২ সালে, উপসাগরীয় যুদ্ধের পর,যে সময়ে ২৪-ঘন্টা সংবাদ প্রোগ্রামিং এর প্রধান উৎস হিসেবে সিএনএন বেশ জনপ্রিয় ছিল,তখন ইউরোপীয়ান ব্রডকাস্টিং ইউনিয়ন ইউরোপীয় দৃষ্টিকোণ থেকে তথ্য উপস্থাপনের উদ্দেশ্যে ইউরোনিউজ প্রতিষ্ঠা করার সিদ্ধান্ত নেয়।চ্যানেলটির প্রথম সম্প্রচার হয় ১৯৯৩ সালের ১ জানুয়ারি ফ্রান্সের লিওঁ থেকে। ১৯৯৬ সালে লন্ডনে আরো একটি সম্প্রচার স্টুডিও স্থাপন করে ইউরোনিউজ । এটি দশটি পাবলিক ব্রডকাস্টারের একটি গ্রুপ দ্বারা প্রতিষ্ঠিত হয়েছিল।
১৯৯৯ সালে, ইউরোনিউজ অ্যানালগ থেকে প্রধানত ডিজিটাল ট্রান্সমিশনে পরিবর্তিত হয়। একই বছর,এটি একটি পর্তুগিজ অডিও ট্র্যাক যুক্ত করে। ২০০১ সালে একটি রাশিয়ান অডিও ট্র্যাক যোগ করা হয়েছিল।
গ্র্যান্ড ফর্কস, নর্থ ডাকোটা
গ্র্যান্ড ফর্কস আমেরিকার উত্তর ডাকোটা রাজ্যের তৃতীয় বৃহত্তম শহর (ফারগো এবং বিসমার্কের পরে) এবং গ্র্যান্ড ফর্কস কাউন্টির কাউন্টি আসন। ২০১০ সালের আদমশুমারি অনুসারে, শহরের জনসংখ্যা ৫২,৮৩৮ জন ছিল, যখন শহর ও আশেপাশের মহানগর এলাকার জনসংখ্যা ৯৮,৪৬১ জন ছিল। গ্র্যান্ড ফর্কস, তার যমজ শহর মিনেসোটার ইস্ট গ্র্যান্ড ফর্কসের সঙ্গে গ্র্যান্ড ফর্কস এনডি-এমএন মহানগর পরিসংখ্যান এলাকার কেন্দ্র গঠন করে, যাকে প্রায়শই গ্রেটার গ্র্যান্ড ফর্কস বা গ্র্যান্ড সিটিস বলা হয়।
রেড রিভার ভ্যালি নামে পরিচিত একটি সমতল অঞ্চলে উত্তর দিকে-প্রবাহিত রেড নদীর পশ্চিম তীরে অবস্থিত, শহরটি বন্যার ঝুঁকিতে রয়েছে। ১৯৯৭ সালের রেড নদীর বন্যা শহরটিকে বিধ্বস্ত করেছিল। শহরটিকে মূলত কানাডা থেকে ফরাসি আসা পশম ব্যবসায়ীদের দ্বারা লেস গ্র্যান্ডেস ফোরচেস নামে ডাকা হয়, যারা দীর্ঘদিন ধরে এই অঞ্চলে কাজ করতেন ও বসবাস করেন, সেখানে স্টিমবোটের ক্যাপ্টেন আলেকজান্ডার গ্রিগস শীতে থাকতে বাধ্য হওয়ার পরে একটি সম্প্রদায়কে অনুগ্রহ করেছিলেন। পোস্ট অফিসটি ১৮৭৯ সালে প্রতিষ্ঠিত হয়েছিল এবং শহরটি ১৮৮১ সালের ২২ই ফেব্রুয়ারি সালে অন্তর্ভুক্ত হয়েছিল। শহরের নামকরণ রেড নদী ও রেড লেক নদীর তীরে অবস্থানের করণে করা হয়েছিল।
ইউরোনিউজ
ইতিহাস
২০০৭ সালে, ইউরোনিউজ একটি আরবি ভাষার নিউজ চ্যানেলের জন্য ইউরোপীয় কমিশনের দরপত্র জিতেছিল, একটি পরিষেবা চুক্তি স্বাক্ষরিত হয়েছিল সেই বছরের ৬ই ডিসেম্বর।আরবি পরিষেবা অবশেষে জুলাই ২০০৮ সালে চালু হয়েছিল।
গ্র্যান্ড ফর্কস, নর্থ ডাকোটা
ইতিহাস
ইউরোপীয়দের দ্বারা বসতি স্থাপনের আগে, শহরটি রেড রিভার ও রেড লেক নদীর দ্বিধাবিভাজনের স্থানে যে অঞ্চলে গড়ে উঠেছিল, তা হাজার হাজার বছর ধরে স্থানীয় আমেরিকানদের জন্য একটি গুরুত্বপূর্ণ বৈঠক ও বাণিজ্য কেন্দ্র ছিল। প্রারম্ভিক ফরাসি অভিযাত্রী, পশম ট্র্যাপার ও ব্যবসায়ীরা এলাকাটিকে লেস গ্র্যান্ডেস ফোরচেস নামে অভিহিত করেছিলেন, যার অর্থ "গ্র্যান্ড ফর্কস"। ১৭৪০-এর দশকে, ফরাসি পশম ট্র্যাপাররা একটি গুরুত্বপূর্ণ ব্যবসায়িক পোস্ট হিসাবে লেস গ্র্যান্ডেস ফোরচেসের উপর নির্ভর করেছিল। তখন এটি ফরাসি ঔপনিবেশিক অঞ্চল ছিল।
ইউরোনিউজ
ইউরোনিউজ রেডিও
২০১২ সালের ২ অক্টোবর ইউরোনিউজ একটি রেডিও পরিষেবা চালু করে। এটির নাম দেওয়া হয়েছিল ইউরোনিউজ রেডিও। তবে ২০২০ সালের ডিসেম্বর মাসে পরিষেবাটি বন্ধ হয়ে যায়।
আফ্রিকা নিউজ
২০১৪ সালের জানুয়ারি মাসে, ইউরোনিউজ কঙ্গো প্রজাতন্ত্রের রাষ্ট্রপতি ডেনিস সাসু এনগুয়েসোর পৃষ্ঠপোষকতায় আফ্রিকানিউজ নামের একটি পরিষেবা চালুর পরিকল্পনা করে । এরই অংশ হিসেবে,২০১৬ সালের ৪ জানুয়ারি আফ্রিকানিউজের ওয়েবসাইট চালু হয়। একই বছরের ২০ এপ্রিল আফ্রিকানিউজের টেলিভিশন চ্যানেল চালু হয়। এটি কঙ্গো প্রজাতন্ত্রের পোয়াঁত-নোয়ার থেকে ইংরেজি এবং ফরাসি ভাষায় সম্প্রচার করে।
গ্র্যান্ড ফর্কস, নর্থ ডাকোটা
ভূগোল
রেড রিভার ভ্যালি একটি প্রাচীন হিমবাহের ফলাফল, যা শেষ বরফ যুগে দক্ষিণে তার পথ খনন করে। একবার হিমবাহটি সরে গেলে, এটি আগাসিজ হ্রদ নামে একটি হিমবাহী হ্রদ তৈরি করে। উপত্যকাটি প্রাচীন হ্রদের তলদেশ থেকে গঠিত। প্রাচীন সৈকতগুলি এখনও শহরের পশ্চিমে ঘূর্ণায়মান পাহাড় হিসাবে দেখা যায়।
ইউরোনিউজ
সম্প্রচার
চ্যানেলটি বিশ্বব্যাপী ১৬৬টি দেশে সম্প্রচারিত হয়। এটি ক্যাবল , স্যাটেলাইট এবং স্থলজগতের  মাধ্যমে সম্প্রচারিত হয়। এছাড়া এটি নিজস্ব ওয়েবসাইট ও ডিজিটাল প্লাটফর্মে সংবাদ সম্প্রচার করে। ইউরোনিউজ মোবাইল ডিভাইসের জন্য ইউরোনিউজ লাইভ নামের একটি অ্যাপ্লিকেশন চালু করে। তবে পরবর্তীতে হঠাৎ তা বন্ধ হয়ে যায়। চ্যানেলটি ২০০৭ সালে নিজেদের ইউটিউব চ্যানেল চালু করে।
গ্র্যান্ড ফর্কস, নর্থ ডাকোটা
অর্থনীতি
গ্র্যান্ড ফর্কসের অর্থনীতি কোনো একটি শিল্প বা খাত দ্বারা প্রভাবিত নয়। যদিও কৃষি এই এলাকার অর্থনীতিতে গুরুত্বপূর্ণ ভূমিকা পালন করে চলেছে, গ্র্যান্ড ফর্কস শহরের এখন তুলনামূলকভাবে বৈচিত্র্যময় অর্থনীতি রয়েছে, যা শিক্ষা, প্রতিরক্ষা, স্বাস্থ্যসেবা, উত্পাদন ও খাদ্য প্রক্রিয়াকরণের মতো খাতে সরকারি ও বেসরকারি নিয়োগকর্তাদের অন্তর্ভুক্ত করে। 12] গ্র্যান্ড ফর্কস এলাকায় রাজ্য ও যুক্তরাষ্ট্রীয় দুই সরকার বৃহত্তম নিয়োগকর্তা। শহরের কেন্দ্রস্থলে অবস্থিত নর্থ ডাকোটা বিশ্ববিদ্যালয়টি মহানগর এলাকায় সবচেয়ে বড় নিয়োগকর্তা। শহরের ঠিক পশ্চিমে গ্র্যান্ড ফর্কস এয়ার ফোর্স বেস অবস্থিত, এটি নিজস্ব সামরিক কর্মীদের পাশাপাশি বিপুল সংখ্যক বেসামরিক কর্মী নিয়োগ করে। আলট্রু হেলথ সিস্টেম হল গ্র্যান্ড ফর্কসের বৃহত্তম বেসরকারি নিয়োগকর্তা।
ইউরোনিউজ
বহিঃসংযোগ
ইউরোনিউজের ওয়েবসাইট
গ্র্যান্ড ফর্কস, নর্থ ডাকোটা
সরকার
right|thumb|গ্র্যান্ড ফর্কস সিটি হল গ্র্যান্ড ফর্কসে একটি মেয়র-কাউন্সিল সরকার রয়েছে। মেয়র, যিনি প্রতি চার বছর পর পর নির্বাচিত হন, তিনি নগর সরকারের প্রশাসনের তত্ত্বাবধান করেন এবং সেবার যথাযথ বিধান নিশ্চিত করার জন্য বিভাগীয় প্রধানদের সাথে সরাসরি কাজ করেন। গ্র্যান্ড ফর্কসের মেয়র প্রাক্তন এনএইচএল হকি খেলোয়াড় ও রিয়েল এস্টেট ডেভেলপার ব্র্যান্ডন বোচেনস্কি। ব্র্যান্ডন বোচেনস্কি ২০২০ সালের ৯ই জুন মেয়র নির্বাচনে মাইকেল ব্রাউনকে পরাজিত করেন। মাইকেল ব্রাউন ২০০০ সাল থেকে ২০২০ সাল পর্যন্ত মেয়র হিসেবে দায়িত্ব পালন করেন।
শহরটি সাতটি ওয়ার্ডে বিভক্ত, প্রতিটি ওয়ার্ডে একজন কাউন্সিল সদস্যকে চার বছরের মেয়াদে নির্বাচিত করা হয়। কাউন্সিল মাসে দুবার এবং এর দুটি প্রধান কমিটি অর্থ/উন্নয়ন কমিটি ও পরিষেবা/নিরাপত্তা কমিটি প্রত্যেক মাসে দুইবার বৈঠক করে। এই সমস্ত সভা একটি স্থানীয় ক্যাবল চ্যানেলে সম্প্রচার করা হয়।
কালো কানি টেংরা
কালো কানি টেংরা (বৈজ্ঞানিক নাম: Pseudolaguvia muricata) (ইংরেজি: Painted catfish) হচ্ছে Erethistidae পরিবারের Pseudolaguvia গণের একটি স্বাদুপানির মাছ।
বিস্তৃতি
এই মাছ বাংলাদেশে ব্যহ্মপুত্র নদীর ভারতের অবস্থা পশ্চিমবঙ্গ অববাহিকায় পাওয়া যায়। রংপুরের ভাগত নদী এই প্রজাতির মাছের জন্য আদর্শ আবাসস্থল হিসেবে বিবেচিত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
মৌচাক ইউনিয়ন
মৌচাক ইউনিয়ন বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
অর্থনীতি
বিজিএমইএ ভাইস প্রেসিডেন্ট ও সাদমা ফেশন ওয়ার লিমিটেড এবং আওয়ামী লীগের শিল্প ও বাণিজ্য বিষয়ক উপ কমিটির সদস্য নাছির উদ্দীন এর জন্মভূমি এই মৌচাক ইউনিয়ন।
জনসংখ্যা
মোট লোকসংখ্যাঃ ১,০৪১৮৯ জন
জনপ্রতিনিধি
বাংলাদেশ ছাত্রলীগ কেন্দ্রীয় কমিটির সহ সম্পাদক এবং মাননীয় প্রধানমন্ত্রী শেখ হাসিনার চীন সফর (২০১৪) এ সহকারী হিসেবে নিয়োগপ্রাপ্ত এস এম জোবায়ের হিমেল এর জন্মভূমি মৌচাক ইউনিয়ন।
বহিঃসংযোগ
মৌচাক ইউনিয়ন, শ্রিপুর
রিচার্ড ওকিয়া
রিচার্ড ওকিয়া (জন্ম: ২৬ জুন ১৯৮৩ উগান্ডায় ) একজন উগান্ডার ক্রিকেটার । ডানহাতি ব্যাটসম্যান এবং ফাস্ট-মিডিয়াম বোলার, তিনি ২০০১ সাল থেকে উগান্ডার জাতীয় ক্রিকেট দলের হয়ে খেলেন। তার খেলোয়াড়ি জীবনে দুটি প্রথম-শ্রেণীর ম্যাচ এবং আটটি এ তালিকার  ম্যাচ অন্তর্ভুক্ত রয়েছে।
খেলোয়াড়ি জীবন
২০০১ সালে আইসিসি আফ্রিকা অনূর্ধ্ব -১৯ চ্যাম্পিয়নশিপে ওকিয়া প্রথমে উগান্ডার জাতীয় অনূর্ধ্ব -১৯ ক্রিকেট দলের প্রতিনিধিত্ব করে, চারটি ম্যাচ খেলে। ২০০১ সালের আইসিসি ট্রফির সময় আয়ারল্যান্ডের বিপক্ষে একটি প্রস্তুতি ম্যাচে পাঁচ মাস পর জাতীয় দলে আত্মমপ্রকাশ করেন।তার একমাত্র প্রথম শ্রেণির ম্যাচগুলি ছিল সংযুক্ত আরব আমিরাতের ২০০৪ সালের আইসিসি ইন্টারকন্টিনেন্টাল কাপ চলাকালীন নামিবিয়া এবং কেনিয়ার বিপক্ষে। ২০০৪ আইসিসি সিক্স নেশনস ওয়ার্ল্ড কাপ বাছাইপর্বে তিনি উগান্ডার প্রতিনিধিত্ব করেছিলেন, যেখানে তারা দ্বিতীয় স্থান অর্জন করেছিল। ২০০০ আইসিসি ওয়ার্ল্ড ক্রিকেট লিগ ডিভিশন থ্রি- তেও তিনি খেলেছিলেন। উগান্ডা প্রথম স্থান অর্জন করে এবং ২০০৭ আইসিসি ওয়ার্ল্ড ক্রিকেট লীগ বিভাগ বিভাগের জন্য যোগ্যতা অর্জন করে, যেখানে টুর্নামেন্টে চারটি ম্যাচ খেলে ওকিয়া তার তালিকার তালিকাভুক্ত হয়। ২০১৪ ক্রিকেট বিশ্বকাপ বাছাইপর্বে নির্বাচিত চূড়ান্ত ১৬-সদস্যের দলে তিনি ছিলেন, যেখানে উগান্ডা দশম স্থানে রয়েছে।
২০১৩ আইসিসি ওয়ার্ল্ড টি-টোয়েন্টি বাছাইপর্বে নির্বাচিত হয়ে তার টি-টোয়েন্টি ক্যারিয়ার শুরু হয়েছিল। তিনি তার দেশের হয়ে ১৩ তম স্থান অর্জনে সাতটি ম্যাচ খেলেছিলেন, এবং ১৮ নভেম্বর জায়েদ স্পোর্টস সিটি স্টেডিয়ামে ইতালির বিপক্ষে উগান্ডার এক উইকেটে জয়ের ম্যাচ সেরা হয়েছেন। তিনি উগান্ডাকে অপরাজিত ৩৩ বলে ৩০ রান করে জয় এনে দিয়েছিল।
স্থানীয়ভাবে, তিনি ২০১২ থেকে ২০১৩ সালের মধ্যে পূর্ব আফ্রিকা প্রিমিয়ার লিগ এবং ইস্ট আফ্রিকা কাপে নীল নাইটের হয়ে খেলেছেন
বাংলাদেশের স্বাধীনতা যুদ্ধের সময় ধর্ষণ
বাংলাদেশের স্বাধীনতা যুদ্ধের সময় ধর্ষণ বলতে বোঝানো হয় ১৯৭১ সালে বাংলাদেশের স্বাধীনতা যুদ্ধ চলাকালে পাকিস্তানি সেনাবাহিনী ও তাদের সহায়তাকারীদের দ্বারা সংঘটিত ধর্ষণ। ১৯৭১ সালে বাংলাদেশের মুক্তিযুদ্ধ চলাকালে পাকিস্তানি সেনাবাহিনী ও তাদের সহযোগী বাহিনীর সদস্যরা দুই থেকে চার লক্ষ বাঙালি নারীকে ধর্ষণ করে। গবেষকদের মতে, সংখ্যাগরিষ্ঠ বাঙালি মুসলিম এবং সংখ্যালঘু হিন্দু উভয় সম্প্রদায়কে ভীতসন্ত্রস্ত করতে এই ধর্ষণ চালানো হয়েছিল। এর ফলে হাজার হাজার নারী গর্ভধারণ করেন, যুদ্ধশিশুর জন্ম হয় এবং গর্ভপাত, আত্মহত্যা ইত্যাদি সমস্যার সূত্রপাত হয়। ১৯৭১ সালের ১৬ ডিসেম্বর পাকিস্তানি হানাদার বাহিনী ও তাদের সহযোগী বাহিনীর আত্মসমর্পণের মাধ্যমে এই যুদ্ধাপরাধের সমাপ্তি ঘটে। প্রথমদিকে ভারত দাবি করেছিল যে তারা মুক্তিবাহিনীকে সাহায্য করছে। পরবর্তীতে তারা মানবাধিকারের প্রেক্ষাপট থেকে এই যুদ্ধে অংশ নেয়াকে ব্যাখ্যা করে। কিন্ত জাতিসংঘ তাদের এই দাবি অগ্রাহ্য করলে তারা দাবি করে তাদের নিজেদের নিরাপত্তার স্বার্থে এই যুদ্ধে অংশগ্রহণ প্রয়োজন। বর্তমানে বাংলাদেশের মুক্তিযুদ্ধে ভারতের অংশগ্রহণের মানবিক দিকটাই বিশ্বব্যাপী স্বীকৃতি লাভ করেছে। স্বাধীনতা যুদ্ধের ৪০ বছর পরে ২০০৯ সালে বাংলাদেশ সরকার যুদ্ধাপরাধ অনুসন্ধান কমিটি গঠন করে ধর্ষণসহ বিভিন্ন যুদ্ধাপরাধে ১,৫৯৭ জন ব্যক্তিকে অভিযুক্ত করে। ২০১০ থেকে বাংলাদেশের আন্তর্জাতিক অপরাধ ট্রাইবুন্যাল কয়েক জন আসামিকে যাবজ্জীবন কারাদণ্ড এবং ফাঁসিতে ঝুলিয়ে মৃত্যুর আদেশ দিয়েছে। বিভিন্ন চলচ্চিত্রে, সাহিত্যে এবং চিত্রকর্মে ধর্ষিতাদের গল্প তুলে ধরা হয়েছে।
প্রেক্ষাপট
ব্রিটিশ সাম্রাজ্য থেকে ভারতের স্বাধীনতা লাভ করা এবং পাকিস্তান নামক রাষ্ট্র সৃষ্টির মাধ্যমে শুধুমাত্র পূর্ব পাকিস্তান ও পশ্চিম পাকিস্তান নামে ভৌগোলিক এবং সাংস্কৃতিকভাবে পৃথক দুটি আলাদা ভূখন্ডের সৃষ্টি হয়। পশ্চিমাংশের শাসকগোষ্ঠী বাঙালি মুসলিমদেরকে 'অতি বাঙালি' হিসেবে দেখতো এবং তাদের মুসলমানিত্ব নিয়ে সংশয় প্রকাশ করতো। আর এই কারণে তারা বাঙালিদের বিশ্বাসযোগ্য মনে করতো না। এই দৃষ্টিভঙ্গির কারণে পশ্চিমা শাসকগোষ্ঠী জোরপূর্বক সাংস্কৃতিকভাবে বাঙালিদেরকে পাকিস্তানিদের মত তৈরি করার চেষ্টা শুরু করে। পূর্ব পাকিস্তানে সংখ্যাগরিষ্ঠ বাংলাভাষী জনগণ মুসলিম হলেও এখানে উল্লেখযোগ্য সংখ্যক হিন্দু বাঙালি বাস করত। খুবই অল্প সংখ্যক মানুষ উর্দুতে কথা বলতো। ১৯৪৮ সালে উর্দুকে পাকিস্তানের রাষ্ট্রভাষা হিসেবে ঘোষণা করা হয়। বাঙালি জনগণ পাকিস্তানি শাসকদের এই অন্যায় আইন মেনে নিতে পারেনি। মাতৃভাষায় কথা বলার অধিকার আদায়ের জন্য বাঙালিরা আন্দোলন শুরু করে। ১৯৫২ সালের ফেব্রুয়ারি মাসে বাঙালিরা ভাষার দাবিতে রক্ত দেয় যা বিশ্ব ইতিহাসে ভাষা আন্দোলন নামে সুপরিচিতি লাভ করে। ১৯৪৯ সালে পশ্চিম পাকিস্তানের মুসলিম লীগের বিকল্প হিসেবে পূর্ব পাকিস্তানে আওয়ামী মুসলিম লীগ প্রতিষ্ঠা করা হয়। পরবর্তীতে আওয়ামী মুসলিম লীগ নাম পরিবর্তন করে আওয়ামী লীগ নামে আত্মপ্রকাশ করে। পরবর্তী দেড় দশক ধরে পাকিস্তানি শাসকগোষ্ঠীর শক্তির প্রতিপক্ষ হিসেবে বাঙালি জনগোষ্ঠী রাজনৈতিক পটভূমিতে আত্মপ্রকাশ করে। ১৯৬০-এর দশকের শেষের দিকে পূর্ব পাকিস্তানের জনগণকে দ্বিতীয় শ্রেণীর নাগরিক হিসেবে গণ্য করার প্রবণতা শুরু হয়। পূর্ব পাকিস্তানকে বলা হতো মিথ্যাবাদী জনগণের মিথ্যাবাদী দেশ'।
পাকিস্তানে ১৯৭০ সালের ডিসেম্বর মাসে সাধারণ নির্বাচনের আয়োজন করা হয়। বিপুল ভোটে শেখ মুজিবুর রহমানের আওয়ামী লীগ সংখ্যাগরিষ্ঠতা অর্জন করে। পশ্চিম পাকিস্তানি শাসকগোষ্ঠী এই ফল মেনে নিতে পারেনি। ঢাকায় একজন জেনারেল মন্তব্য করেন, "চিন্তা করো না, আমরা এই কালো জারজদের কিছুতেই আমাদেরকে শাসন করতে দেবো না।" প্রেসিডেন্ট ইয়াহিয়া খান আওয়ামী লীগকে নিষিদ্ধ ঘোষণা করে পূর্ব পাকিস্তানে সামরিক শাসন জারি করেন। বাঙালি জাতীয়তাবাদকে নিশ্চিহ্ন করে দিতে পাকিস্তানি সেনাবাহিনী ১৯৭১ সালের ২৫ মার্চ 'অপারেশন সার্চলাইট' এর নামে বাঙালি নিধন শুরু করে। তারা হিন্দু এবং বাংলাভাষী মুসলিমদের নির্বিচারে হত্যা শুরু করে। ১৯৭১ সালে পাকিস্তানি সেনাবাহিনী কর্তৃক পরিচালিত গণহত্যায় ত্রিশ লক্ষাধিক মানুষ নিহত হয়, এক কোটি মানুষ শরণার্থী হয়ে পার্শ্ববর্তী ভারতে পালিয়ে যায় এবং দেশের মধ্যে তিন কোটি মানুষ নিরাপত্তাহীনভাবে টিকে থাকে।
পশ্চিম পাকিস্তানি শাসকেরা বাঙালিদের দূর্বল জাতি হিসেবে উল্লেখ করে এবং যুদ্ধের অস্ত্র হিসেবে বাঙালি নারীদের ধর্ষণ করে। বাঙালি জাতিকে 'শুদ্ধ' করতে তারা বাঙালি নারীদের জোরপূর্বক ধর্ষণ করে গর্ভবতী করার মাধ্যমে 'বিশুদ্ধ জাতি' তৈরির নোংরা প্রকল্প হাতে নেয়।
বীরাঙ্গনা স্বীকৃতি
‘বীরাঙ্গনা’ শব্দের আভিধানিক অর্থ হচ্ছে 'বীর নারী'; জাতির জনক বঙ্গবন্ধুই যুদ্ধকালীন সময় লাঞ্ছিত, নির্যাতিত নারীদের বীরাঙ্গনা খেতাব দিয়েছিলেন। স্বাধীনতা যুদ্ধে বিজয় লাভের পর যুদ্ধকালীন সময় ধর্ষিত নারীদেরকে ‘ধর্ষিতা রমণী’, ‘অপমানিতা রমণী’, ‘দুঃস্থ মহিলা’, ‘ধর্ষণের শিকার’, ‘সৈন্যদের নিপীড়নের শিকার’, ‘ক্ষতিগ্রস্ত মহিলা’, ‘ভাগ্যবিড়ম্বিতা’ ইত্যাদি অভিধায় অভিহিত করা হতো। ১৯৭২ সালে ১৮ ফেব্রুয়ারি মুক্তিযুদ্ধকালীন নির্যাতিত মহিলাদের জন্য সরকার বাংলাদেশ মহিলা পূনর্বাসন বোর্ড গঠন করে ধর্ষিতা মহিলাদের জন্য গৃহীত পুনর্বাসন কর্মসূচির মাধ্যমে নির্যাতিতাদের মর্যাদা সমুন্নত করার উপায় উদ্ভাবনের প্রচেষ্টা নেয় এবং জাতীয় পর্যায়ে তাদের অবদানকে স্বীকৃতি দেয় বীরাঙ্গনা খেতাব প্রদানের মাধ্যমে।
পাকিস্তানি সেনাবাহিনীর অভিযান
জেনারেল টিক্কা খান, যিনি ছিলেন অপারেশন সার্চলাইট-এর প্রণেতা, তার নেতৃত্বে পাকিস্তানি সেনাবাহিনী বাংলাদেশে আক্রমণ পরিচালনা করে এবং তিনি তার কর্মকান্ডের জন্য বাঙালিদের নিকট থেকে 'বাংলার কসাই' অভিধা লাভ করেছিলেন। ১৯৭১ সালের ২৭ মার্চ "আমি এই সংখ্যাগরিষ্ঠ জনগোষ্ঠীকে সংখ্যালঘুতে পরিণত করবো" - এই বক্তব্যের দ্বারা খান স্মরণ করিয়ে দিয়েছিলেন যে তিনি একটি সংখ্যাগরিষ্ঠ অঞ্চলের দায়িত্বে আছেন। বীনা ডি'কোস্টা মনে করেন যে খানের ব্যবহৃত এই উপমাটি একটি সংকেত যার মাধ্যমে তিনি সামরিক অভিযানকালে গণধর্ষণকে একটি ইচ্ছাকৃতভাবে ব্যবহৃত কৌশল হিসাবে গ্রহণের প্রমাণপত্র প্রদান করেছেন। যশোরে সাংবাদিকদের একটি দলের সঙ্গে আলাপকালে খান "প্যাহেলে উনকো মুছলমান কারো" (প্রথমে এদেরকে মুসলমান বানাও) বলে উক্তি করেছিলেন বলে প্রতিবেদনে উল্লেখ করা হয়েছিলো। ডি'কোস্টা যুক্তি দেখান যে, এর দ্বারা প্রতীয়মান হয় যে সশস্ত্রবাহিনীর সর্বোচ্চ স্তরের নিকট বাঙালিদের সম্পর্কে অনুভূতি হচ্ছে আনুগত্যহীন মুসলিম এবং দেশপ্রেমহীন পাকিস্তানি।
অ্যান্টিমনি
অ্যান্টিমনি হল একটি মৌলিক পদার্থ, এর প্রতীক Sb, (স্টিবিয়াম) এবং পারমাণবিক সংখ্যা ৫১। এটি একটি চকচকে ধূসর ধাতুকল্প, এটি প্রকৃতিতে মূলত সালফাইড খনিজ স্টিবনেট হিসাবে পাওয়া যায় (Sb2S3)। অ্যান্টিমনি যৌগগুলি প্রাচীন কাল থেকেই পরিচিত ছিল এবং গুঁড়ো করে চিকিৎসাক্ষেত্রে ও প্রসাধনীতে ব্যবহার হত, এটিকে প্রায়শই আরবি কাজল নামে ডাকা হত। ধাতব অ্যান্টিমনির কথাও জানা ছিল, তবে এটি আবিষ্কারের পরে এটিকে ভুল করে সীসা হিসাবে চিহ্নিত করা হয়েছিল। ১৫৪০ সালে, পশ্চিম ভূভাগে সর্বপ্রথম ধাতবটির বিবরণ পাওয়া গিয়েছিল ভ্যানোচিও বিরিঙ্গুচিওর লিখিত বিবরণীতে। বেশ কিছু সময় ধরে, এন্টিমনি এবং এর যৌগগুলির বৃহত্তম উৎপাদক ছিল চীন, এর বেশি অংশটাই আসত হুনান প্রদেশের জিকুয়াংশান খনি থেকে। অ্যান্টিমনি পরিশোধন করার শিল্প পদ্ধতিগুলি হল সেটিকে ঝলসানো এবং কার্বন দিয়ে বিজারণ বা লোহার সাথে স্টিবনেটের সরাসরি বিজারণ।
বাংলাদেশের স্বাধীনতা যুদ্ধের সময় ধর্ষণ
পাকিস্তানি সেনাবাহিনীর অভিযান
রাতের বেলা অভিযান পরিচালনাকালীন আক্রমণকারীরা গ্রামের মহিলাদের উপর চড়াও হতো; প্রায়শঃই ত্রাস সৃষ্টির অংশ হিসেবে তাদের পরিবারের সদস্যদের সামনেই এগুলো ঘটানো হতো। এছাড়াও ৮ থেকে ৭৫ বছর বয়সী নারীদের অপহরণ করে বিশেষভাবে নির্মিত শিবিরে নিয়ে যাওয়া হতো যেখানে তারা বারবার লাঞ্ছিত হতো। ক্যাম্পে বন্দি থাকা অনেককেই হত্যা করা হয় অথবা তারা নিজেরাই আত্মহত্যা করে; কিছু নারী তাদের নিজেদের চুল ব্যবহার করে আত্মহত্যা করায় সৈন্যরা বন্দিনীদের চুল কেটে দেয়। যারা অপহৃত হয়েছিলো এবং সেনাবাহিনীর হাতে আটক ছিলো এধরনের ৫৬৩ জন নারী সম্পর্কে টাইম ম্যাগাজিনে একটি প্রতিবেদন প্রকাশ করা হয়, যেখানে বলা হয় যখন সেনাবাহিনী তাদেরকে মুক্তি দেয়া শুরু করে তখন এদের সকলেই তিন হতে পাঁচ মাসের গর্ভবতী ছিলো। কিছু নারীকে জোরপূর্বক পতিতাবৃত্তিতে বাধ্য করা হয়। পাকিস্তান সরকারের হিসাব মতে যেখানে ধর্ষণের সংখ্যা শতাধিক সেখানে অন্যান্য হিসাব মতে এই সংখ্যা আনুমানিক ২,০০,০০০ হতে ৪,০০,০০০। পাকিস্তান সরকার নির্যাতন সম্পর্কিত প্রতিবেদন এই অঞ্চলের বাইরে পাঠাতে বাধাদানের চেষ্টা করলেও গণমাধ্যমে নৃশংসতার সংবাদ বিশ্বব্যাপী প্রচারিত হওয়ায় সাধারণ্যে তা পৌঁছে যায় এবং এটি স্বাধীনতা আন্দোলনের জন্য ব্যাপক আন্তর্জাতিক জনসমর্থন বৃদ্ধিতে সহায়তা করেছে।
অ্যান্টিমনি
ধাতব অ্যান্টিমনির বৃহত্তম উপযোগিতা হল সীসা এবং টিনের সঙ্গে মিশ্র ধাতু তৈরি এবং সীসা – অ্যাসিড ব্যাটারিতে (লেড – অ্যাসিড ব্যাটারি) সীসা অ্যান্টিমনির পাতের ব্যবহার। অ্যান্টিমনি সহ সীসা এবং টিনের মিশ্রধাতু ব্যবহার করে সোল্ডার, গুলি এবং প্লেইন বিয়ারিং এর বৈশিষ্ট্যগুলি উন্নত হয়েছে। অ্যান্টিমনি যৌগগুলি বহু বাণিজ্যিক এবং গার্হস্থ্য পণ্যগুলিতে পাওয়া ক্লোরিন এবং ব্রোমিনযুক্ত অগ্নি প্রতিরোধকারী যন্ত্রের বিশিষ্ট সংযোজন। আধুনিক কালে অণু-ইলেকট্রন বিজ্ঞানে অ্যান্টিমনির ব্যবহার ক্রমবর্ধমান।এর একটি বিশেষ বৈশিষ্ট্য হচ্ছে, এই ধাতুর উপর আঘাত করলে শব্দ হয় না।
বাংলাদেশের স্বাধীনতা যুদ্ধের সময় ধর্ষণ
পাকিস্তানি সেনাবাহিনীর অভিযান
জেনিক এ্যারিন্স কর্তৃক বিবৃত আছে যে কোনো একটি জাতিগত গোষ্ঠীকে নির্মূল করার জন্য একটি ইচ্ছাকৃত প্রচেষ্টা হিসেবে অসংখ্য নারী ধর্ষিত হয়, হত্যা করা হয় এবং এরপর যৌনাঙ্গের মধ্যে বেয়নেট দ্বারা আঘাত করা হয়। কানাডীয় রাষ্ট্রবিজ্ঞানী অ্যাডাম জোনস বলেছেন যে, এই গণধর্ষণের অন্যতম একটি কারণ ছিল বাঙালি নারীদের "অসম্মান" করার মাধ্যমে বাঙালি সমাজের মনস্তাত্ত্বিকভাবে পতন ঘটানো এবং সেজন্য কিছু নারীকে মৃত্যু না-হওয়া পর্যন্ত ধর্ষণ করা হয় অথবা বারংবার এভাবে আঘাতের কারণে নিহত হয়। পাকিস্তানি সেনাবাহিনী বাঙালি পুরুষদেরও ধর্ষণ করেছিলো। পুরুষেরা যখন কোন একটি তল্লাশিকেন্দ্র পার হতো তখন তাদেরকে খৎনা করানো হয়েছিল কি-না তা প্রমাণ করতে নির্দেশ দেয়া হতো এবং এখানেই এধরনের ঘটনাগুলো সাধারণতঃ ঘটতো। ইন্টারন্যাশনাল কমিশন ফর জাস্টিস মন্তব্য করেছেন যে, পাকিস্তানের সশস্ত্রবাহিনীর দ্বারা সংঘটিত নৃশংসতা ছিলো ''একটি সুশৃঙ্খল বাহিনী দ্বারা স্বেচ্ছায় গৃহীত নীতির একটি অংশ"। লেখক মুলক রাজ আনন্দ পাকিস্তানি সেনাবাহিনীর কার্যক্রম সম্পর্কে বলেছেন, "ধর্ষণগুলো এতোটাই পদ্ধতিগত এবং পরিব্যাপক ছিলো যে এগুলো সচেতনভাবে গৃহীত সমরনীতির অংশ ছিলো, "পশ্চিম পাকিস্তানিদের কর্তৃক পরিকল্পিত একটি নতুন জাতি তৈরি করতে ইচ্ছাকৃতভাবে" অথবা বাঙালি জাতীয়তাবাদকে হালকা করে দিতে"। পাকিস্তান সশস্ত্রবাহিনীর আত্মসমর্পণ করার পর অমিতা মালিক বাংলাদেশ থেকে প্রেরিত একটি প্রতিবেদনে উল্লেখ করেন যে, একজন পশ্চিম পাকিস্তানি সৈনিক বলেছে যে: "আমরা যাচ্ছি। কিন্তু আমরা পেছনে আমাদের উত্তরসূরি রেখে যাচ্ছি"।
অ্যান্টিমনি
ধর্ম
অ্যান্টিমনি পর্যায় সারণীর গ্রুপ ১৫র সদস্য, নিকটোজেন নামে পরিচিত উপাদানগুলির মধ্যে একটি, এবং এর তড়িৎ ঋণাত্মকতা ২.০৫। পর্যায়ক্রমিক প্রবণতা অনুসারে, এটি টিন বা বিসমাথের চেয়ে বেশি তড়িৎ ঋণাত্মক, এবং টেলুরিয়াম বা আর্সেনিকের চেয়ে কম তড়িৎ ঋণাত্মক। অ্যান্টিমনি ঘরের তাপমাত্রায় বাতাসে স্থিতিশীল, তবে উত্তপ্ত করলে অক্সিজেনের সাথে বিক্রিয়া করে অ্যান্টিমনি ট্রাই অক্সাইড উৎপাদন করে, Sb২O৩। থাম্ব|অ্যান্টিমনির ইলেক্ট্রন বিন্যাস অ্যান্টিমনি হল একটি রুপোলি, চকচকে ধূসর ধাতুকল্প, এর কাঠিন্য মাত্রা ৩, তাই এটি দিয়ে শক্ত বস্তু তৈরি করা যায়না; ১৯৩১ সালে চীনের কুইচৌ প্রদেশে অ্যান্টিমনির মুদ্রা চালু করা হয়েছিল কিন্তু এর স্থায়িত্ব খুব কম ছিল এবং তাই এর উৎপাদন বন্ধ করে দেওয়া হয়। অ্যান্টিমনি, অ্যাসিড দ্বারা ক্ষয় প্রতিরোধী। অ্যান্টিমনি চারটি বহুরূপতা আছে: একটি স্থিতিশীল ধাতব রূপ এবং তিনটি প্রায় স্থিতিশীল রূপ (মেটাস্টেবল) (বিস্ফোরক, কালো এবং হলুদ)। অ্যান্টিমনি হল একটি ভঙ্গুর, রৌপ্য-সাদা চকচকে ধাতুকল্প। ধীরে ধীরে ঠান্ডা করলে, গলিত অ্যান্টিমনি ত্রিমাত্রিক কোষে কেলাসিত হয়, যেটি আর্সেনিকের ধূসর বহুরূপতার (অ্যালোট্রপি) সম কেলাসিত গঠনের মতই। অ্যান্টিমনি ট্রাইক্লোরাইডের তড়িৎ বিশ্লেষণ করলে অ্যান্টিমনি বিরল বিস্ফোরক রূপ পাওয়া যায়। কোন তীক্ষ্ণ বস্তু দিয়ে আঁচড়ালে, একটি তাপমোচী বিক্রিয়া হয় এবং সাদা ধোঁয়া মুক্ত করে ধাতব অ্যান্টিমনি তৈরি হয়; যখন নুড়ি দিয়ে খলে ঘষা হয়, একটি শক্তিশালী বিস্ফোরণ ঘটে। অ্যান্টিমনি বাষ্পকে দ্রুত শীতল করলে কালো অ্যান্টিমনি তৈরি হয়। এটির কেলাসের গঠন লাল ফসফরাস এবং কালো আর্সেনিকের মতো, এটি বাতাসে জারিত হয় এবং স্বতঃস্ফূর্তভাবে জ্বলে উঠতে পারে। ১০০ °সেন্টিগ্রেড তাপমাত্রায়, এটি ধীরে ধীরে স্থিতিশীল রূপে রূপান্তরিত হয়। অ্যান্টিমনির হলুদ বহুরূপ সবচেয়ে অস্থিতিশীল। এটি কেবলমাত্র স্টিবাইনের জারণে উৎপন্ন হয় (SbH৩) −৯০ °সেন্টিগ্রেড তাপমাত্রায়। এই তাপমাত্রার উপরে এবং পারিপার্শ্বিক আলোতে, এই প্রায় স্থিতিশীল বহুরূপ আরও স্থিতিশীল কালো বহুরূপে রূপান্তরিত হয়।
বাংলাদেশের স্বাধীনতা যুদ্ধের সময় ধর্ষণ
আধা সামরিক বাহিনী
রাষ্ট্রবিজ্ঞানী পিটার টমসনের মতে, বাংলাদেশের স্বাধীনতাকামী জনগনকে রুখতে পাকিস্তানি গোয়েন্দা সংস্থা আই.এস.আই. রাজনৈতিক দল জামায়াতে ইসলামির সাথে মিলিত হয়ে আল বদর (চাঁদ), আল শামস (সূর্য) এর মত মিলিশিয়া আধা-সামরিক বাহিনী গঠন করে। এই সকল বাহিনী নিরস্ত্রদের লক্ষ্য হিসেবে নির্ধারণ করতো এবং অন্যান্য অপরাধের পাশাপাশি ধর্ষণের মত যুদ্ধাপরাধে অংশ নিয়েছে। স্থানীয় সহযোগী যারা রাজাকার নামে পরিচিত তারাও এই সকল ঘৃণ্য অপরাধের সঙ্গে সম্পৃক্ত ছিলো।
১৯৭০ সালের নির্বাচনে পরাজিত মুসলিম লীগ, নিজামে ইসলাম, জামায়াতে ইসলামি এবং জমিয়তে উলামা পাকিস্তান দলের সদস্যরা সামরিক বাহিনীর সাথে শখ্যতা গড়ে তোলে এবং তাদের সহযোগী হিসেবে কাজ করতে থাকে। জামায়াতে ইসলামির প্রথম সারির বেশকিছু নেতার বিরুদ্ধে পাকিস্তানি সেনাবাহিনীর সাথে যোগসাজশ এবং ধর্ষণ ও হত্যার অভিযোগ রয়েছে। বাংলাদেশে স্থাপিত আন্তর্জাতিক যুদ্ধাপরাধ আদালতে এদের কয়েক জনের বিচার সম্পন্ন হয়েছে। আল-বদর এবং আল-শামসের সংঘটিত গণহত্যা বিশ্বব্যাপী গণমাধ্যমে প্রচারিত হয়; গণহত্যা এবং ধর্ষণের তথ্য ব্যাপকভাবে সম্প্রচার করা হয়।
আন্তর্জাতিক প্রতিক্রিয়া
আনুষ্ঠানিক শুমারি দ্বারা প্রতিষ্ঠিত হয়েছে এই নয় মাসের হত্যাযজ্ঞ নি:সন্দেহে গণহত্যা। পূর্ব পাকিস্তানে পরিচালিত নারকীয় ঘটনা সমূহের মধ্যে ধর্ষন প্রথমেই বিশ্ব মিডিয়ার নজরে আসে এবং স্যালি যে স্কলজের মতে এটাই প্রথম কোন গণহত্যা যা বিশ্বমিডিয়ার নজর কাড়ে। বাংলাদেশ মহিলা পরিষদ পাকিস্তানি সেনাবাহিনী কর্তৃক যুদ্ধকালীন সময়ে পরিচালিত নারী নিগ্রহের ইতিহাস প্রকাশ করেছে।
হত্যাযজ্ঞের মাত্রা দেখে ঢাকায় অবস্থিত মার্কিন দূতাবাস গণহত্যা হচ্ছে বলে টেলিগ্রাফ প্রেরণ করে। এর মধ্যে একটি টেলিগ্রাম ব্লাড টেলিগ্রাম নামে সুপরিচিত। তৎকালী সময়ে USAID এবং USIS এ কর্মরত মার্কিন কর্মকর্তাদের সাথে ঢাকার মার্কিন কনস্যুল জেনারেল আর্চার ব্লাড এই টেলিগ্রাম প্রেরণ করেন। এটা গণহত্যা সম্পর্কে আমেরিকানদের মিশ্র অভিব্যক্তি প্রকাশ করে। ১৯৭২ সালে ভারতীয় প্রধানমন্ত্রী ইন্দিরা গান্ধী পূর্ব পাকিস্তানে সৈন্য প্রেরণের স্বপক্ষে বলেন, আমরা কি বসে বসে তাদের (বাংলাদেশের) নারীদের ধর্ষিত হতে দেখবো? এই ঘটনা নিয়ে ব্রিটেনের হাউজ অফ কমন্সে বিস্তর আলোচনা হয়। পাকিস্তানি সেনাবাহিনীর এই নৃশংসতার বিরুদ্ধে পদক্ষেপ নিতে পার্লামেন্টের ২০০ সদস্যের সমর্থনে জন স্টোনহাউজ একটি প্রস্তাবনা পেশ করেন। তারা তাদের প্রস্তাবনা দুইবার আইন পরিষদে পেশ করলেও ব্রিটিশ সরকার আলোচনা করার সময় বের করতে পারেনি।
যুদ্ধ শেষ হওয়ার আগেই ভারতে অবস্থানরত শরণার্থীদের জন্য আন্তঃর্জাতিক সম্প্রদায় প্রচুর পরিমানে সাহায্য প্রেরণ করে। মানবিক সহায়তা করা সত্ত্বেও যুদ্ধ শেষে যখন বাংলাদেশ যুদ্ধপরাধের বিচারের প্রস্তাবনা পেশ করে তখন খুবই কম সমর্থন পাওয়া যায়। আমেরিকার সমালোচকদের বলতে শোনা যায় বৃহৎ আকারের হত্যা বন্ধে ১৯৭১ সালে সেনা অভিযান সঠিক ছিলো। যুদ্ধ ধর্ষণ ব্যাপারে আন্তর্জাতিক সহায়তা পাওয়া যায়। বীরাঙ্গনাদের গর্ভে যেসব যুদ্ধ শিশুর জন্ম হয় তাদের অনেককেই আন্তঃর্জাতিক বিশ্ব দত্তক হিসেবে গ্রহণ করে।
সুসান ব্রাউনমিলারের মতানুসারে, যুদ্ধকালীন সময় গণধর্ষণ কোন নতুন বিষয় নয়। তিনি অভিমত দেন যে, বাংলাদেশের মুক্তিযুদ্ধে অনন্য বিষয়টি ছিল এটাই যে আন্তর্জাতিক সম্প্রদায় প্রথমবারের মতো উপলব্ধি করতে পারে যে মানুষকে সন্ত্রাসিত করতে নিয়মানুগ ধর্ষণ একটি অস্ত্র হিসাবে ব্যবহার করা যেতে পারে।
পাকিস্তান সরকারের প্রতিক্রিয়া
যুদ্ধ সমাপ্তের পর পাকিস্তান সরকার ধর্ষণের সংক্রান্ত বিষয়ে নীরবতা অবলম্বনের নীতি গ্রহণ করে। তারা ১৯৭১ সালের যুদ্ধের সার্বিক নৃশংসতা এবং পাকিস্তানের আত্মসমর্পণ বিষয়ক বিস্তারিত বিবরণের জন্য হামুদুর রহমান কমিশন নামক একটি বিচার বিভাগীয় কমিশন গঠন করে। কমিশন সেনাবাহিনীর সম্পর্কে অত্যন্ত সংবেদনশীল ছিল। কমিশনের কাজে হস্তক্ষেপের প্রচেষ্টা চালানোর জন্য সেনাবাহিনীর প্রধান এবং পাকিস্তান বিমান বাহিনীর প্রধানদ্বয়কে তাদের পদ থেকে অপসারন করা হয়েছিলো। কমিশন রাজনীতিবিদ, কর্মকর্তা ও ঊর্ধ্বতন সামরিক কর্মকর্তাদের সাথে সাক্ষাত্কারের উপর ভিত্তি করে তার প্রতিবেদন তৈরি করে। ১৯৭২ সালের জুলাই মাসে চূড়ান্ত প্রতিবেদন পেশ করা হয়েছিলো; কিন্তু পরবর্তীকালে এর সমস্তটিই ধ্বংস করা হয়, কেবলমাত্র পাকিস্তানের প্রেসিডেন্ট জুলফিকার আলী ভুট্টো স্পর্কিতটি ব্যতীত। প্রতিবেদনে প্রাপ্ত তথ্য কখনোই সর্বসাধরনের জন্য প্রকাশ করা হয়নি।
১৯৭৪ সালে কমিশনটি পুনরায় চালু করা হয়েছিলো এবং তারা একটি সম্পূরক প্রতিবেদন প্রকাশ করে যেটি ইন্ডিয়া টুডে পত্রিকাটিতে প্রকাশিত হওয়া পূর্ব পর্যন্ত ২৫ বছর ধরে গোপনীয় অবস্থায় থাকে। প্রতিবেদনটিতে বলা হয় যে, ২৬ হাজার মানুষ নিহত ও শতাধিক ধর্ষিত হয়; এবং মুক্তিবাহিনীর বিদ্রোহীরা ব্যাপক ধর্ষণ এবং অন্যান্য মানবাধিকার লঙ্ঘনের ঘটনার সাথে জড়িত। রাষ্ট্রবিজ্ঞানী সুমিত গাঙ্গুলী বিশ্বাস করেন যে, পাকিস্তানি কর্তৃপক্ষের এখনো সুযোগ আছে সংগঠিত নৃশংসতার জন্য বক্তব্য দেয়ার; যেমনটি ২০০২ সালে বাংলাদেশ সফরকালে তৎকালীন পাকিস্তারে রাষ্ট্রপতি পারভেজ মুশাররফ দায় স্বীকার বিহীনভাবে নৃশংসতার জন্য দুঃখ প্রকাশ করেছেন।
যুদ্ধাপরাধ বিষয়ক আইনি পদক্ষেপ
২০০৮ সালে, ১৭ বছরের তদন্ত শেষে, যুদ্ধাপরাধ অনুসন্ধান কমিটি ১৫৯৭ জনের বিরুদ্ধে নখিপত্র জমা দেয় যারা যুদ্ধকালীন নৃশংতায় জড়িত ছিল। এই নথিপত্রে জামায়তে ইসলামী এবং বাংলাদেশ জাতীয়তাবাদী দল (বি.এন.পি), একটি রাজনৈতিক দল যা ১৯৭৮ এ প্রতিষ্ঠিত হয়, এর সদস্যদের নাম রয়েছে। ২০১০ সালে বাংলাদেশ সরকার যুদ্ধাপরাদের সাথে জড়িতদের অপরাধ তদন্তের উদ্দেশ্যে আন্তর্জাতিক অপরাধ ট্রাইবুন্যাল গঠন করে। হিউম্যান রাইটস ওয়াচ ট্রাইবুন্যালকে সমর্থন করলেও,  আইনজীবীদেরকে হয়রানী করায় সংস্থাটি সমালোচনা সম্মুখীন হয়েছে। ব্রাড অ্যাডামস, হিউম্যান রাইটস ওয়াচের এশিয়া বিষয়ক শাখার পরিচালক, বলেছেন, অভিযুক্তদের বিরুদ্ধে  ট্রাইবুন্যাল যাতে গুরুতর কোন পদক্ষেপ নিতে না পারে সে জন্য অভিযুক্তদের পূর্ণ আইনি সুরক্ষা দিতে হবে এবং আইরিন খান, একজন মানবাধিকার কর্মী, যুদ্ধকালীন সময়ে যে গণধর্ষণ এবং গণভাবে নারীদের হত্যা করা হয়েছে তার সুষ্ঠ বিচার হবে কিনা তা নিয়ে সন্দেহ প্রকাশ করছেন। সরকারে প্রতিক্রিয়ায় আইরিন খান জানান:
"একটি রক্ষণশীল মুসলিম সমাজ এই বিষয়টিতে অবহেলা ও অস্বীকারের একটি ঘোমটা পরিয়ে দিয়েছেন, যারা লিঙ্গ সহিংসতায় সহযোগিতা বা আতাঁত করেছেন এবং নারীদেরকে এমন অত্যাচার এবং লজ্জাকর অবস্থার দিকে ঠেলে দিয়েছেন যা প্রকাশের ভাষা নেয়।"
সাহিত্য এবং গণমাধ্যমে
বাংলাদেশের মুক্তিযুদ্ধের উপর নির্মিত প্রথম চলচ্চিত্র অরুনোদয়ের অগ্নিস্বাক্ষী, ১৯৭২ সালে বাংলাদেশের বিজয় দিবসের প্রথম উদ্‌যাপন দিবসে ধারণ করা হয়। এই চলচ্চিত্রে একজন অভিনেতা আলতাফের অভিজ্ঞতা বর্ণিত হয়েছে। আলতাফ যখন কলকাতায় নিরাপদ আশ্রয়ে পোঁছানোর চেষ্টা করছে পথিমধ্যে তার সাথে ধর্ষিত মহিলাদের সাক্ষাত হয়। বীরাঙ্গনাদের শূন্য উদাস দৃষ্টি তাকে বিচলিত করে। ধর্ষিতাদের কেউ কেউ আত্মহত্যা করছে অথবা পাগল হয়ে গেছে।
১৯৯৫ সালে গীতা সেহগাল ওয়ার ক্রাইমস ফাইল (যুদ্ধাপরাধের নথি) নামে একটি প্রামান্যচিত্র নির্মাণ করেন, যা চ্যানেল ফোরে প্রদর্শিত হয়। ২০১১ সালে গুয়াহাটি আন্তর্জাতিক চলচ্চিত্র উৎসবে মেহেরজান চলচ্চিত্রটি প্রদর্শিত হয়। এই চলচ্চিত্রে দুটি ভিন্ন দৃষ্টিকোণ থেকে যুদ্ধকে দেখা হয়েছেঃ একজন মহিলা যে একজন পাকিস্তানি সেনাকে ভালোবাসতো এবং ধর্ষণের ফলে জন্ম নেয়া একজন মানুষের দৃষ্টিভঙ্গী।
১৯৯৬ সালে প্রখ্যাত লেখিকা নীলিমা ইব্রাহিম এর লেখা আমি বীরাঙ্গনা বলছি বইটি প্রকাশিত হয়। পূণর্বাসন কেন্দ্রে কাজ করার সময় নীলিমা এই তথ্য সংগ্রহ করেন।. এই বইয়ে সাতজন ধর্ষিতার জবানবন্দি তুলে ধরা হয়েছে। বাংলাদেশের যুদ্ধ পরবর্তী সমাজ বীরাঙ্গনা নারীদের সমর্থন দিতে যে ব্যর্থ হয়েছে তারই চিত্র ফুঁটে উঠেছে এই বইয়ে।
২০১২ সালে প্রকাশিত হয় ছাই থেকে উঠে আসাঃ নারীর কন্ঠে ১৯৭১ (Rising from the Ashes: Women's Narratives of 1971)। এই বইয়ে স্বাধীনতা যুদ্ধ চলাকালে আক্রান্ত নারীদের কথা তুলে ধরা হয়েছে। স্বাধীনতা যুদ্ধে অবদানের জন্য বীর প্রতাপ খেতাব প্রাপ্ত নারী মুক্তিযোদ্ধা তারামন বিবির সাক্ষাৎকার নেয়া হয়েছে। বইটিতে ৯ জন ধর্ষিতার সাক্ষাৎকার প্রকাশ করা হয়েছে। স্বাধীনতার ৪০ বছর উদ্‌যাপন উপলক্ষে বইটি ইংরেজিতে প্রকাশ উপলক্ষে নিউ ইয়র্ক টাইমস একে গুরুত্বপূর্ণ মৌখিক ইতিহাস হিসেবে উল্লেখ করে।
নিয়াজ মোহাম্মদ স্টেডিয়াম
নিয়াজ মোহাম্মদ স্টেডিয়াম বা "ব্রাহ্মণবাড়িয়া জেলা স্টেডিয়াম"টি বাংলাদেশের ব্রাহ্মণবাড়িয়া জেলার ব্রাহ্মণবাড়িয়া ডায়বেটিক হাসপাতালের পাশেই অবস্থিত একটি স্টেডিয়াম। ব্রাহ্মণবাড়িয়া জেলার একমাত্র স্টেডিয়াম ও খেলাধুলার প্রাণকেন্দ্র। ব্রাহ্মণবাড়িয়া জেলার বিভিন্ন ধরনের খেলাধুলা এখানে অনুষ্ঠিত হয়ে থাকে। এটা ক্রিকেট এবং ফুটবল উভয় খেলার জন্য ব্যবহৃত হয়। ঐতিহ্যবাহী এবং জাতীয় দিবস উপলক্ষে এই স্টেডিয়ামে বিশেষ কর্মসূচী উদ্‌যাপন করা হয়।
ইতিহাস
১৯৩৪ সালে তৎকালীন এসডিও নিয়াজ মোহাম্মদ খান এ স্টেডিয়ামটি প্রতিষ্ঠা করেন । এটি বাংলাদেশের প্রাচীনতম স্টেডিয়াম । এখানে দর্শকদের জন্য পূর্ব, পশ্চিম এবং দক্ষিণ দিকে গ্যালারী এবং প্যাভিলিয়ন রয়েছে।
টেলুরিয়াম
থাম্ব|235x235পিক্সেল|টেলুরিয়ামের ইলেক্ট্রন বিন্যাস টেলুরিয়াম(ইংরেজি:Tellurium, উচ্চারন: /tɨˈlʊəriəm/ tə-loor-ee-əm বা /tɛˈlʲʊəriəm/ te-loor-ee-əm) পর্যায় সারণীর ৫২ তম মৌলিক পদার্থ। এর রাসায়নিক সংকেত Te এবং পারমাণবিক সংখ্যা ৫২।
স্বামী বিজ্ঞানানন্দ
পিতৃদত্ত নাম হরিপ্রসন্ন চট্টোপাধ্যায়। পিতার কর্মস্থল উত্তর প্রদেশের এটোয়া শহরে জন্ম। স্নাতক হয়ে পুণে থেকে পূর্তবিদ্যা শিক্ষা লাভ করেন। একসময় তিনি গাজিপুরে ডিস্ট্রিক্ট ইঞ্জিনিয়ারপদে কর্মরত ছিলেন। বাল্যকালেই তিনি দক্ষিণেশ্বরে শ্রীরামকৃষ্ণ পরমহংসদেবের কাছে দীক্ষালাভ করেন। ১৮৯৬ খ্রিস্টাব্দে চাকরি ত্যাগ করে প্রথমে তিনি আলমবাজার মঠের আসেন। ১৮৯৮ খ্রিস্টাব্দে বেলুড়মঠ স্থাপনাকালে তিনি স্বামী বিবেকানন্দের নির্দেশে মঠের নকশা প্রস্তুত করে তার নিজের তত্ত্বাবধানে মঠের গৃহাদি নির্মাণ করেন। স্বামীজির ইচ্ছানুসারে তার জীবিতাবস্থায় তিনি শ্রীরামকৃষ্ণ মন্দিরেরও একটি নকশা করেছিলেন। তিনি বেলুড় মঠে সন্ন্যাস-দীক্ষাগ্রহণ করেন। নাম হয় বিজ্ঞানানন্দ। ১৯৩৪ খ্রিস্টাব্দে তিনি রামকৃষ্ণ মিশনের ভাইস প্রেসিডেন্ট ও ১৯৩৭ খ্রিস্টাব্দে স্বামী অখণ্ডানন্দের মৃত্যুর পর অধ্যক্ষপদে অধিষ্ঠিত হন। তারই অধ্যক্ষতায় ও পরিকল্পনা অনুযায়ী শ্রীরামকৃষ্ণ মন্দিরটি ১৯৩৮ খ্রিস্টাব্দে নির্মিত ও প্রতিষ্ঠিত হয়। তিনি 'সূর্য সিদ্ধান্ত' নামে জ্যোতিষ বিষয়ক একটি সংস্কৃত গ্রন্থ বঙ্গানুবাদ-সহ সম্পাদন ও বরাহমিহির রচিত 'বৃহজ্জাতকম' গ্রন্থটি ইংরেজিতে অনুবাদ করেন। জলকল স্থাপন বিষয়ে বাংলা ভাষায় দুই খণ্ডে রচিত তার গ্রন্থ 'জল সরবরাহের কারখানা' ১৯০৬ খ্রিস্টাব্দে প্রকাশিত হয়। ১৯৩৮ খ্রিস্টাব্দে ২৫ শে এপ্রিল মঠের অধ্যক্ষপদে থাকাকালে এলাহাবাদে বর্তমানে প্রয়াগরাজে প্রয়াত হন।
প্রথম কৃষ্ণ
ফ্রেম|প্রথম কৃষ্ণ আমলের লেখা প্রথম কৃষ্ণ (৭৫৬–৭৭৪ খ্রিষ্টাব্দ) ছিলেন দন্তিদূর্গের কাকা। তিনি ৭৫৭ খ্রিষ্টাব্দে শেষ বাদামি চালুক্য সম্রাট দ্বিতীয় কীর্তিবর্মণকে পরাজিত করে রাষ্ট্রকূট সাম্রাজ্যের শাসনভার গ্রহণ করেন। ৮০৭ খ্রিষ্টাব্দে তৃতীয় গোবিন্দের তাম্রলিপি ও গুজরাতের রাষ্ট্রকূট সম্রাট কর্কের বরোদার শিলালিপি থেকে এই তথ্য জানা যায়। তিনি কান্নেরা বা কান্নেশ্বর নামে পরিচিত ছিলেন এবং "অকালবর্ষ", "শুবতুঙ্গ", "পৃথিবীবল্লভ" ও "শ্রীবল্লভ" উপাধি গ্রহণ করেছিলেন। তিনি বিশিষ্ট জৈন ন্যায়বিদ ও রাজবর্তিকা গ্রন্থের রচয়িতা অকলঙ্ক ভট্টের পৃষ্ঠপোষক ছিলেন।
কোনো কোনো ঐতিহাসিকের মতে, প্রথম কৃষ্ণ তার ভাইপো দন্তিদুর্গের থেকে অন্যায়ভাবে সাম্রাজ্য আত্মসাৎ করেন। তবে অন্য ঐতিহাসিকরা এই কথা স্বীকার করেন না। কারণ, তাদের মতে কবি ও নবসারির তাম্রলিপিতে "দন্তিদূর্গের মৃত্যু" কথাটি লেখা আছে এবং প্রথম কৃষ্ণ সম্ভবত দন্তিদুর্গের মৃত্যুর পরই সিংহাসনে বসেছিলেন। যদিও বরোদা শিলালিপি থেকে অনুমিত হয়, সিংহাসনে বসার আগে প্রথম কৃষ্ণকে সিংহাসনের অন্যান্য দাবিদারদের পরাস্ত করতে হয়েছিল। এঁদের মধ্যে সম্ভবত একজন রাষ্ট্রকূট রাজপুত্র বা দন্তিদুর্গের এক পুত্র ছিলেন।
প্রথম কৃষ্ণ পশ্চিম গঙ্গ সম্রাট শ্রীপুরুষের বিরুদ্ধে যুদ্ধ করে গঙ্গবাদী (বর্তমান দক্ষিণ কর্ণাটক) ও শৈলহর (দক্ষিণ কোঙ্কণ) অঞ্চল দখল করে নেন। তিনি পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। ৭৭০ খ্রিষ্টাব্দের অলস শিলালিপি অনুসারে, ইলোরার কৈলাশনাথ মন্দির তার আমলে নির্মিতে হয়। তিনি ১৮টি শিব মন্দির তৈরি করেন। তার ১৮০০ মুদ্রা সম্প্রতি পাওয়া গিয়েছে। এগুলিতে "পরম মহেশ্বর" কথাটি থেকে অনুমিত হয় তিনি সম্ভবত গোঁড়া শৈব ছিলেন। তার মৃত্যুর পর তার জ্যেষ্ঠ পুত্র দ্বিতীয় গোবিন্দ সিংহাসনে বসেন।
তুমকুর লোকসভা কেন্দ্র
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের তুমকুর জেলার উত্তর ও দক্ষিণ বাদে পূর্ব, পশ্চিম ও মধ্যাংশে অবস্থিত বিধানসভা কেন্দ্রগুলি নিয়ে গঠিত৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (কোরাটগেরে) তফসিলী জাতিদের জন্য সংরক্ষিত।
এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৮ নং বিধানসভা কেন্দ্র৷ এটি তুমকুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১২৯ নং বিধানসভা কেন্দ্র৷ এটি তুমকুর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩০ নং বিধানসভা কেন্দ্র৷ এটি তুমকুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৩ নং বিধানসভা কেন্দ্র। এটি তুমকুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩২ নং বিধানসভা কেন্দ্র। এটি তুমকুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৪ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি তুমকুর জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৫ নং বিধানসভা কেন্দ্র। এটি একটি অসংরক্ষিত আসন। এটি তুমকুর জেলায় অবস্থিত৷ এই বিধানসভা কেন্দ্রটি কর্ণাটক রাজ্যের বিধানসভা কেন্দ্রগুলির মধ্যে ১৩৮ নং বিধানসভা কেন্দ্র। এটি একটি অসংরক্ষিত আসন। এটি তুমকুর জেলায় অবস্থিত৷
বামোরা
বামোরা (Bamora) ভারতের মধ্য প্রদেশ রাজ্যের সাগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৯৮ মিটার (১৩০৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বামোরা শহরের জনসংখ্যা হল ৭৪১৬ জন। এর মধ্যে পুরুষ ৫২% এবং নারী ৪৮%।
এই শহরের জনসংখ্যার ১৪% হল ৬ বছর বা তার কম বয়সী।
জাফর মুহাম্মদ লুৎফর
এ্যাডভোকেট কাজী আবু জাফর মুহাম্মদ লুৎফর বাংলাদেশের দিনাজপুর জেলার রাজনীতিবিদ ও দিনাজপুর-৬ আসনের সাবেক সংসদ সদস্য।
প্রাথমিক জীবন
জাফর মুহাম্মদ লুৎফর দিনাজপুর জেলার ঘোড়াঘাট উপজেলায় জন্মগ্রহণ করেন।
রাজনৈতিক জীবন
জাফর মুহাম্মদ লুৎফর ন্যাপের কেন্দ্রীয় কমিটির প্রেসিডিয়াম সদস্য ও দিনাজপুর জেলা ন্যাপের সভাপতি। তিনি ১৯৮৬ সালের তৃতীয় জাতীয় সংসদ নির্বাচনে ন্যাপের (মুজাফফর) প্রার্থী হিসেবে দিনাজপুর-৬ আসন থেকে সংসদ সদস্য নির্বাচিত হয়েছিলেন।
ধূসর-সাদা কানি টেংরা
ধূসর-সাদা কানি টেংরা (বৈজ্ঞানিক নাম: Pseudolaguvia ribeiroi) (ইংরেজি: Painted catfish) হচ্ছে Erethistidae পরিবারের Pseudolaguvia গণের একটি স্বাদুপানির মাছ।
বিস্তৃতি
এই মাছ ভারত, বাংলাদেশ ও নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
জোয়েল ওলওয়েনি
জোয়েল ওলওয়েনি (জন্ম:২৮ আগস্ট ১৯৮০ কাম্পালা ) একজন উগান্ডান ক্রিকেটার । আইসিসি ট্রফিতে তিনি ১৩ বার উগান্ডার প্রতিনিধিত্ব করেছেন।
অধিনায়কত্ব
২০০৭ সালে তিনি আইসিসি ওয়ার্ল্ড ক্রিকেট লীগ ডিভিশন থ্রি টুর্নামেন্টে অস্ট্রেলিয়ার ডারউইনে অনুষ্ঠিত তার দেশের নেতৃত্ব দেন। উগান্ডা ফাইনালে আর্জেন্টিনাকে হারিয়ে দ্বিতীয় বিভাগে পদোন্নতি অর্জন করে।
হাসান মতিউর রহমান
হাসান মতিউর রহমান (জন্মঃ ৮ ডিসেম্বর ১৯৫৮) হলেন বাংলাদেশী লোকসংগীত শিল্পী, গীতিকার ও সঙ্গীত পরিচালক। বাংলাদেশের ইতিহাসে সর্বাধিক বিক্রীত অ্যালবাম ‘আমি বন্দী কারাগারে’র সুরকার ও প্রযোজক তিনি।
শিক্ষা ও মুক্তিযুদ্ধে অংশগ্রহন
নবম বা দশম শ্রেণীর ছাত্র থাকা কালেই বাংলাদেশের স্বাধীনতা যুদ্ধ শুরু হয়েছিল। তিনি স্কুলের প্রধান শিক্ষকের দ্বারা অনুপ্রাণিত হয়ে মুক্তিযুদ্ধে অংশ গ্রহণ করেন। যুদ্ধের ট্রেনিং হয়েছিল মানিকগঞ্জে। ক্যাপ্টেন আবদুল হালিম চৌধুরী ছিলেন সেক্টরের প্রধান। ওই অঞ্চলে মেজর হায়দার ছিলেন।
১৯৭৩ সালে ইব্রাহিমপুর ঈশ্বরচন্দ্র উচ্চবিদ্যালয় থেকেই এসএসসি পরীক্ষায় অংশ গ্রহণ করে উত্তীর্ণ হন।
কর্মজীবন
এরপর ১৯৭৭ সালের শেষ দিকে রূপালী ব্যাংকের চাকরি নিয়ে ঢাকায় আসেন। তার বাসা ছিল আবদুল আলীমের বাড়ির পাশেই, এই সুবাদে তার বড় ছেলে জহির আলীমের সঙ্গে হাসান মতিউর রহমানের একটা ঘনিষ্ঠ সম্পর্ক তৈরি হয়। এবং তার সঙ্গেই বিভিন্ন জায়গায় গান গাইতে যেতেন। ১৯৭৮ সালে বাংলাদেশ বেতারে তার লেখা প্রথম গান প্রচারিত হয়। বরিশালের আবদুল করীম খানের গেয়েছিলেন, ‘জ্বালায় জ্বালায় আমার অন্তর কালা, তোরা দেখরে, প্রেমের কি জ্বালা সখী দেখরে’ গানটি। অবশ্যই বেতারের তালিকাভূক্ত গীতিকার না হওয়ায় লোকগীতি বলেই গানটি প্রচারিত হয়েছিল। এভাবে তার লেখা অনেক গান বেনামে বেতারে গেয়েছিলেন আবদুল আলীম পুত্র জহির আলীম।
১৯৭৮ সালের এপ্রিল (বৈশাখ) মাসে ডিস্ক রেকর্ডে সর্বকনিষ্ঠ গীতিকার হিসেবে সুযোগ পান। তখন বাংলাদেশে একমাত্র গ্রামোফোন কোম্পানি ছিল ঢাকা রেকর্ডস। সেখানকার মালিক ছিলেন রূপবান ছবির ডিরেক্টর সালাউদ্দিন, মিউজিক ডিরেক্টর সত্য সাহা আর ফেরদৌসি রহমান। প্রতি গানের জন্য ঢাকা রেকর্ডস তাকে দিয়েছিল ২০০ টাকা করে। গান লিখে টাকা রোজগার করা যায়, এর আগে তিনি জানতে না।
পুরস্কার ও সম্মননা
হাসান মতিউর রহমান দেশে বিদেশে ৩৫০টির বেশি পুরস্কার পেয়েছেন। এর মধ্যে বিশেষ উল্লেখযোগ্য হলো "যদি রাত পোহালে শোনা যেত" এই গানটির জন্য প্রাপ্ত পুরস্কার। গানটি গেয়েছেন শিল্পী মলয় কুমার ও সাবিনা ইয়াসমিন। হাসান মতিউর রহমান এ প্রসঙ্গে বলেন, ‘পরপর দুই শনিবার দুটি পুরস্কার পেলাম। লাল সবুজের দল আয়োজিত অনুষ্ঠানে মুক্তিযুদ্ধ ও বঙ্গবন্ধুকে নিয়ে কাজ করা গুণীদের হাতে তুলে দেওয়া হয়। আমার হাতে এই বিশেষ সম্মাননাটি তুলে দেন মুক্তিযোদ্ধা বিষয়ক মন্ত্রণালয়ের মন্ত্রী আ ক ম মোজাম্মেল হক।’
‘তুমি অনেক দিন কান্দাইলা বন্ধু, কান্দাইয়ো না বেশি আর, তুমি যে ক্ষতি করলে আমার, আল্লায় করবে তোমার বিচার’ গানটির জন্য মিজাব অ্যাওয়ার্ড পেলেন গীতিকার-সুরকার হাসান মতিউর রহমান। ২০১২-১৩ সালের সর্বাধিক জনপ্রিয় গানের ক্যাটাগরিতে তিনি এ পুরস্কার পেয়েছেন।
লুকিন’ টু গেট আউট
নির্মাণ
ছবিটি স্টুডিওর মাধ্যমে সম্পাদনা (রিকাট) হওয়ার আগেই পরিচালক অ্যাশবি এটি নিজের মতো করে সম্পাদনা করেন। কয়েকবছর পরে, ইউনিভার্সিটি অফ সাউদার্ন ক্যালিফোর্নিয়ায় বক্তৃতা দেবার সময়, জন ভইট আবিষ্কার করেন যে, শিক্ষার্থীদের যে ছবিটির যে প্রিন্টটি দেখানো হচ্ছে যা হল সংস্করণ নয়, বরং অ্যাশবির তৈরি আসল সংস্করণটি-ই, যা হারিয়ে গেছে বলে ধারণা করা হয়েছিলো। এটি প্রযোজক ও পরিবেশক প্রতিষ্ঠান ওয়ার্নার হোম ভিডিওর নজরে আসে, এবং এই পরিচালক সংস্করণটি মুক্তি পায় ৩০ জুন, ২০০৯।
রে হিরাকাওয়া
রে হিরাকাওয়া (平川 怜, Rei Hirakawa; জন্ম: ২০ এপ্রিল ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৬ সালে, হিরাকাওয়া জাপান অনূর্ধ্ব-১৬ দলের হয়ে জাপানের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
হিরাকাওয়া জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।
ভালেন্তিন গেওর্গে
ভালেন্তিন গেওর্গে (Valentin Gheorghe; জন্ম: ১৪ ফেব্রুয়ারি ১৯৯৭) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব আস্ত্রা জুর্জু এবং রোমানিয়া অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, গেওর্গে রোমানিয়া অনূর্ধ্ব-২১ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ভালেন্তিন গেওর্গে ১৯৯৭ সালের ১৪ই জানুয়ারি তারিখে রোমানিয়ার প্লোইয়েশ্তে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গেওর্গে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
চাঁদপুর স্টেডিয়াম
চাঁদপুর স্টেডিয়ামটি বাংলাদেশের চাঁদপুর জেলার স্টেডিয়াম রোডের পাশেই অবস্থিত একটি স্টেডিয়াম। চাঁদপুর জেলার বিভিন্ন ধরনের খেলাধুলা, বিশেষ করে স্থানীয় ফুটবল লীগ এখানে অনুষ্ঠিত হয়ে থাকে।
বিশকেক
বিশকেক (Бишке́к; ; Бишке́к) কিরগিজস্তানের রাজধানী ও বৃহত্তম শহর। পূর্বে এটি পিশপেক ও ফ্রুঞ্জি নামেও পরিচিত ছিল। এটি চুয়ে অঞ্চলেরও প্রশাসনিক রাজধানী। প্রদেশটি এ শহরকে ঘিরে হলেও এটি প্রদেশের অংশ নয়, বরং প্রদেশের সমমানের একটি একক।
প্রশাসনিক বিন্যাস
স্থানীয় সরকার মেয়রের দপ্তর থেকে পরিচালিত হয়।
ক্রীড়া
কিরগিজস্তানের একমাত্র আন্তর্জাতিক মানের স্টেডিয়াম ও দেশের সর্ববৃহৎ স্টেডিয়াম, স্পার্টাক স্টেডিয়াম এ শহরে অবস্থিত। কিরগিজস্তান লীগের ছয়বারের চ্যাম্পিয়ন ডরডোই ডায়নামোসহ আরও কিছু বিশকেক ভিত্তিক দল এ স্টেডিয়ামকে তাদের ঘরের মাঠ হিসেবে ব্যবহার করে।
যোগাযোগ
বিশেকেকে যোগাযোগের জন্য বাস, ইলেট্রিক ট্রলিবাস এবং পাবলিক ভ্যান (ট্যাক্সি ক্যাব) রয়েছে। বাস এবং ট্রলি বাস চালু হয় যথাক্রমে - ১৯৩৪ ও ১৯৫১ সালের কাছাকাছি সময়ে। ট্যাক্সিক্যাব শহর জুড়ে যেকোন স্থানে পাওয়া যাবে।
বিমান
মানাস আন্তর্জাতিক বিমানবন্দর (আইএটিএ কোড FRU), বিশকেকের প্রাণকেন্দ্র থেকে উত্তর পশ্চিমে ২৫ কিলোমিটার (১৬ মাইল) দুরে অবস্থিত, এটি দেশের বৃহত্তম এবং ব্যস্ততম বিমানবন্দর।
২০০২ সালে, যুক্তরাষ্ট্র মানাস আন্তর্জাতিক বিমানবন্দরকে এয়ারবেজ হিসেবে ব্যবহারের অধিকার নেয়, সেখান থেকে তারা আফগানিস্তান ও ইরাকে সামরিক অভিযান পরিচালনা করেছিল। পরবর্তীতে (২০০৩ সালে) রাশিয়া বিশকেক থেকে ২০ কিলোমিটার পশ্চিমে তাদের নিজস্ব কান্ত শহরে কান্ত এয়ার বেজ নির্মাণ করে।
সহজাত শহর ও বোন শহর
বিশকেকের সিসটার সিটিসমূহ:
চট্টগ্রাম-১
চট্টগ্রাম-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৭৮নং আসন।
সীমানা
চট্টগ্রাম-১ আসনটি চট্টগ্রাম জেলার মীরসরাই উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোশাররফ হোসেন বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
জুন ১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী চার আসনে উপনির্বাচন অনুষ্ঠিত হয়। ১ সেপ্টেম্বর ১৯৯৬ সালের উপ-নির্বাচনে মোশাররফ হোসেন নির্বাচিত হন।
জেমস ট্রেডওয়েল
জেমস কালাম ট্রেডওয়েল (James Cullum Tredwell; জন্ম: ২৭ ফেব্রুয়ারি, ১৯৮২) ইংল্যান্ডের কেন্টে জন্মগ্রহণকারী ইংরেজ ক্রিকেটার। বামহাতি ব্যাটসম্যান ও ডানহাতি অফ ব্রেক বোলার হিসেবে তিনি ঘরোয়া ক্রিকেটে কেন্টের পক্ষ হয়ে খেলে থাকেন। ১৯ নভেম্বর, ২০১২ তারিখে তিনি কাউন্টি দলের অধিনায়ক নিযুক্ত হয়েছিলেন। অন্যতম খেলোয়াড় হিসেবে একদিনের আন্তর্জাতিক ক্রিকেট ও টেস্টে ইংল্যান্ড দলের প্রতিনিধিত্ব করছেন। প্রায়শঃই তিনি স্লিপে অবস্থান করে থাকেন।